
UZNESENIE 
NÁRODNEJ RADY SLOVENSKEJ REPUBLIKY


z ....  novembra 2025

[bookmark: _Hlk207805998][bookmark: _Hlk207788263]k povinnostiam vlády Slovenskej republiky vyplývajúcich z ústavného zákona č. 493/2011 Z. z. o rozpočtovej zodpovednosti


	Národná rada Slovenskej republiky

so zreteľom na ústavný zákon č. 493/2011 Z. z. o rozpočtovej zodpovednosti;

berúc do úvahy Správu o hodnotení plnenia pravidiel rozpočtovej zodpovednosti a               transparentnosti za rok 2024 vydanú Radou pre rozpočtovú zodpovednosť v auguste roku 2025;

s ohľadom na Smernicu Rady (EÚ) 2024/1265 z 29. apríla 2024, ktorou sa mení smernica 2011/85/EÚ o požiadavkách na rozpočtové rámce členských štátov


A. zaväzuje 

vládu Slovenskej republiky, aby v súlade s článkom 5 odsekom 8 ústavného zákona č. 493/2011 Z. z. o rozpočtovej zodpovednosti bezodkladne požiadala Národnú radu Slovenskej republiky o vyslovenie dôvery;

B. vyzýva

vládu Slovenskej republiky, aby dôkladne napĺňala aj zvyšné ustanovenia článku 5 zákona č. 493/2011 Z. z. o rozpočtovej zodpovednosti, nakoľko dňa 22. novembra 2025 uplynie lehota na uplatňovanie výnimiek z vyššie citovaného zákona pri povinnosti vlády uplatňovať príslušné sankcie pri rastúcom dlhu verejnej správy;

C. zdôrazňuje

že vláda Slovenskej republiky si je povinná plniť povinnosti vyplývajúce zo zákona č. 493/2011 Z. z. o rozpočtovej zodpovednosti nielen po formálnej stránke, ale aj vecne a obsahovo zodpovedne tak, aby uplatňovanie pravidiel rozpočtovej zodpovednosti prispievalo k transparentnému, predvídateľnému a udržateľnému hospodáreniu verejných financií;

D. poveruje 

predsedu Národnej rady Slovenskej republiky, aby bezodkladne informoval vládu Slovenskej republiky zastúpenú jej predsedom o prijatí predmetného uznesenia. 

